और अगले ही शेर में दूध की जैसी गदबदायी हुई नदी बही है, कि हम द्वापर में ही पहुँच गये हैं । आपकी भौतिकी-प्रियता तो सबके सामने आ गयी, लेकिन जिस तरह से आप ’क्लोरोफिल’ की हरीतिमा को घूँट-घूँट निगल कर लगातार तृप्त हुए हरे-भरे होते गये हैं, और आखिरी शेर में ’प्रकाश-संश्लेषण’ की प्रक्रिया का जैसा बखान हुआ है, इसे भी रेखांकित किया जाना ज़रूरी था ! एक ’प्रेमी’ यदि ’बोटैनिक’ भाव रखता हो, तो उसकी आश्वस्ति-प्रक्रिया भंगिमाओं को कैसे ’चबा-चबा’ के आनन्द लेगी, इसका अद्भुत उदाहरण है, धर्मेन्द्र भाई का आखिरी शेर ! वाह भाई वाह ! प्रकृति की सँज्ञाओं से आपने बढ़िया होली खेली है.. शुभ-शुभ !